ধ্বনিবিজ্ঞান
ধ্বনিবিজ্ঞান (ইংরেজি: Phonetics) মানুষের উচ্চারিত ধ্বনিসমূহের বিশ্লেষণ। ধ্বনিতত্ত্বের সাথে ধ্বনিবিজ্ঞানের পার্থক্য হল ভাষাবিজ্ঞানের এই শাখায় ধ্বনির ভৌত তরঙ্গধর্মী প্রকৃতি, এর উৎপাদন, শ্রবণ ও অনুধাবন নিয়ে গবেষণা করা হয়, কিন্তু ধ্বনিতত্ত্বের মত বিভিন্ন ধ্বনি-একক, তাদের শনাক্তকারী বৈশিষ্ট্য,ধ্বনির পরিবর্তন ও ধ্বনি-ব্যবস্থা নিয়ে গবেষণা করা হয় না। ধ্বনিতত্ত্ব (উচ্চারণ / /fəˈnɛtɪks / গ্রিক φωνή থেকে:, ফোন, 'শব্দ, ধ্বনি ') ভাষাতত্ত্বের একটি শাখা যার মধ্যে রয়েছে মানুষের কথার অন্তর্গত শব্দের গবেষণা, অথবা ভাষার ক্ষেত্রে চিহ্নের ব্যবহার-বা চিহ্নের সমতুল্য দিক। ধ্বনিবিজ্ঞানের তিনটি প্রধান শাখা: উচ্চারণগত ধ্বনিবিজ্ঞান - এই শাখায় ধ্বনি উৎপাদনে ঠোঁট, জিহ্বা, কণ্ঠ ও অন্যান্য বাগযন্ত্রের অবস্থান ও সঞ্চালন আলোচনা করা হয়। ধ্বনিতরঙ্গগত ধ্বনিবিজ্ঞান - এই শাখায় ধ্বনির তরঙ্গগত বৈশিষ্ট্য এবং এই তরঙ্গগুলি কীভাবে অন্তঃকর্ণে পৌঁছায় তার আলোচনা। শ্রুতিগত ধ্বনিবিজ্ঞান - এই শাখায় বক্তব্য অনুধাবন (speech perception), অর্থাৎ মস্তিষ্ক কীভাবে ধ্বনিগত ইনপুট প্রক্রিয়া করে তার আলোচনা।